Missatge: Una operació conjunta entre els Mossos d'Esquadra i la Policía Nacional ha permès desarticular una trama empresarial acusada d'haver defraudat més d'un milió d'euros a la Seguretat Social i que actuava sobretot al Baix Empordà. En l'operació s'han detingut 43 persones, entre les quals hi ha empresaris i treballadors. Aquest entramat de societats empresarials simulava contractes de treball per accedir a prestacions i subsidis, i també perquè ciutadans estrangers regularitzessin la seva situació administrativa al país. La investigació va arrencar a mitjan 2012, quan la Inspecció de Treball de la Seguretat Social de Girona va detectar una sèrie d'empreses que no presentaven activitat econòmica però sí un intens moviment de treballadors entre elles. Els agents van seguir el rastre de la trama fins a localitzar el presumpte responsable, un empresari de la Bisbal d'Empordà que havia donat d'alta a la Seguretat Social de forma fraudulenta més de 160 treballadors. Els interessats, la majoria d'origen magribí, abonaven entre 400 i 2.000 euros en funció de si necessitaven un informe de vida laboral fictici o un contracte de treball imprescindible per regularitzar la seva situació administrativa. El pagament es feia en metàl·lic en una sola vegada o en terminis i, a canvi, els suposats empleats acumulaven els períodes mínims laborals per accedir a la percepció de subsidis o prestacions per desocupació. Falsedat documental Als 43 detinguts se'ls imputen delictes de falsedat documental, frau a la Seguretat Social i afavoriment de la immigració il·legal. El frau supera el milió d'euros, originat per l'impagament de les corresponents quotes i pel cobrament de prestacions o subsidis de desocupació. L'Oficina d'Estrangers de la Subdelegació del Govern espanyol a Girona tramitarà les sol·licituds d'extinció o revocació dels permisos de treball o residència tramitats irregularment.  Font: ELPUNT/AVUI

Resposta: Aquests aprofitats que intenten parasitar els drets que tant costen d'aconseguir espero que els fotin bé.